ຄະນະຜູ້ແທນຂັ້ນສູງສະພາແຫ່ງຊາດ ຮຸງກາຣີ ຢ້ຽມຢາມນະຄອນດ່າໜັງ
ທ່ານເລຂາຄະນະພັກນະຄອນ ດ່າໜັງ ຫງວຽນຊວນແອງ
ຕ້ອນຮັບ ທ່ານ Kover Laszlo
(ພາຍ: TTXVN)
ໃນຂອບເຂດການຢ້ຽມຢາມ ແລະ ເຮັດວຽກຢູ່ ຫວຽດນາມ, ວັນທີ 12/11, ຄະນະຜູ້ແທນຂັ້ນສູງສະພາແຫ່ງຊາດ ຮຸງກາຣີ ໂດຍທ່ານ Kover Laszlo ປະທານສະພາແຫ່ງຊາດ ຮຸງກາຣີ ນຳໜ້າໄດ້ມາຢ້ຽມຢາມນະຄອນ ດ່າໜັງ. ທີ່ການຕ້ອນຮັບ, ທ່ານເລຂາຄະນະພັກນະຄອນ ດ່າໜັງ ຫງວຽນຊວນແອງ ໄດ້ແນະນຳກ່ຽວກັບນະຄອນ, ບັນດາຜົນງານເສດຖະກິດ - ສັງຄົມຂອງ ດ່າໜັງໃນຊຸມປີຜ່ານມາ, ແນະນຳບັນດາພື້ນຖານໂຄງລ່າງ ແລະ ນະໂຍບາຍບຸລິມະສິດການລົງທຶນຂອງນະຄອນ ທີ່ສະຫງວນໃຫ້ແກ່ບັນດາວິສາຫະກິດຕ່າງປະເທດ; ບັນດາດັດຊະນີ ເຊິ່ງ ດ່າໜັງ ພວມນຳໜ້າໃນທົ່ວປະເທດຄື: ດັດຊະນີກຳລັງແກ່ງແຍ້ງຂັ້ນແຂວງ (PCI), ດັດຊະນີກຽມພ້ອມພັດທະນາ ແລະ ໜູນໃຊ້ເຕັກໂນໂລຢີຂໍ້ມູນຂ່າວສານ (ICT), ດັດຊະນີປະຕິຮູບລະບຽບການບໍລິຫານ; ບັນດາເຂດອຸດສາຫະກຳ, ເຂດເຕັກໂນໂລຢີສູງ ແລະ ເຂດເຕັກໂນໂລຢີຂໍ້ມູນຂ່າວສານ ລວມສຸນໃນນະຄອນ ທີ່ພວມດຶງດູດການລົງທຶນ. ເນື່ອງໃນໂອກາດນີ້, ທ່ານ Kover Laszlo ກໍແຈ້ງໃຫ້ຊາບ ໝາກຜົນຂອງບັນດາການພົບປະລະຫວ່າງຄະນະກັບການນຳ ພັກ, ລັດ ຫວຽດນາມ; ພ້ອມກັນນັ້ນ ກໍຂອບໃຈການນຳ ຫວຽດນາມ ໄດ້ສ້າງເງື່ອນໄຂ ເພື່ອໃຫ້ຄະນະໄປຢ້ຽມຢາມບັນດາທັດສະນີຍະພາບ ແລະ ທ້ອງຖິ່ນຕ່າງໆຂອງ ຫວຽດນາມ. ວັນທີ 13/11 ຄະນະຈະອອກຈາກນະຄອນ ດ່າໜັງ ເດີນທາງຢ້ຽມຢາມນະຄອນ ໂຮ່ຈີມິນ.
(ແຫຼ່ງຄັດຈາກ VOV)